NUSA แจ้งงบฯ Q3/58 กำไรลดฮวบกว่า 80% เหตุต้นทุนบริหารพุ่ง
NUSA รายงานงบฯ Q3/58 กำไรลดฮวบกว่า 80% เหตุต้นทุนบริหารพุ่ง โดยไตรมาส 3 มีกำไรสุทธิ 3.85 ลบ.ลดลง 88% จากปีก่อน 33.35 ลบ.ขณะที่ 9 เดือนแรกมีกำไร 59.84 ลบ.ลดลง 23% จากปีก่อนมีกำไร 77.81 ลบ.
17 พ.ย. 2558

บริษัท ณุศาศิริ จำกัด (มหาชน) หรือ NUSA รายงานผลการดำเนินงานไตรมาส 3/58 สิ้นสุดวันที่ 30 ก.ย.58 มีกำไรสุทธิ 3.85 ล้านบาท หรือมีกำไรสุทธิ 0.0008 บาทต่อหุ้น ลดลง 88% จากช่วงเดียวกันของปีก่อนที่มีกำไรสุทธิ 33.35 ล้านบาท หรือมีกำไรสุทธิ 0.0111 บาทต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 59.84 ล้านบาท หรือมีกำไรสุทธิ 0.0135 บาทต่อหุ้น ลดลง 23.10% จากช่วงเดียวกันของปีก่อนที่มีกำไรสุทธิ 77.81 ล้านบาท หรือมีกำไรต่อสุทธิ 0.0273  บาทต่อหุ้น
ทั้งนี้ ผลการดำเนินงานที่มีกำไรลดลง เนื่องจากการโอนกรรมสิทธิ์อาคารชุดได้เพิ่มขึ้นเป็นผลให้ต้นทุนขายเพิ่มขึ้นตามส่วน รวมถึงมีค่าใช้จ่ายในการขายและบริหารเพิ่มขึ้นจากต้นทุนทางการเงิน,ค่าโฆษณาและส่งเสริมการขาย,ค่าใช้จ่ายในการโอนกรรมสิทธิ์,ค่าใช้จ่ายด้านบุคคลกร และอื่นๆ  เนื่องจากบริษัทมีการเร่งการขาย